SKUODO RAJONO SAVIVALDYBĖS TARYBA

Spausdinti \_\_\_\_\_ vnt.

Dauginti \_\_\_\_\_vnt.

Tarybos nariai balsavo:

Už \_\_\_\_\_\_\_\_\_\_\_\_\_ .

Prieš \_\_\_\_\_\_\_\_\_\_\_ .

Susilaikė \_\_\_\_\_\_\_\_ .

SPRENDIMO PROJEKTO AIŠKINAMASIS RAŠTAS

|  |  |
| --- | --- |
| 2020 m. sausio 20 d. | Nr. T10-17/T9- |

Skuodas

Sprendimo projekto pavadinimas **DĖL GERIAMOJO VANDENS GRĘŽINIŲ PIRKIMO**

Pranešėja Ramutė Perminienė

1. Rengiamo projekto rengimo tikslas, esama padėtis šiuo klausimu, galimos neigiamos pasekmės priėmus sprendimą ir kokių priemonių reikėtų imtis, kad jų būtų išvengta:

Projekto tikslas yra išpirkti iš Šauklių kaimo gyventojo Alberto Lepos du gręžtinio vandens šulinius-gręžinius už 9 000 Eur siekiant aprūpinti geriamuoju vandeniu Skuodo r. Mosėdžio sen. Šauklių kaimo gyventojus.

Lietuvos Respublikos vietos savivaldos įstatymo 6 straipsnio 30 punkte nurodyta savarankiškoji savivaldybės funkcija – geriamojo vandens tiekimo ir nuotekų tvarkymo organizavimas. Šauklių kaimo gyventojus geriamuoju vandeniu aprūpindavo Albertas Lepa iš nuosavų vandens gręžinių Skuodo r. Mosėdžio sen. Šauklių k. Mosėdžio g. 81B. Lietuvos Respublikos geriamojo vandens tiekimo ir nuotekų tvarkymo įstatymo 16 straipsnio 6 dalis nustato, kad geriamojo vandens tiekimo infrastruktūra, kuri nuosavybės teise priklauso kitiems asmenims ir yra reikalinga bei tinkama viešajam geriamojo vandens tiekimui, turi būti savivaldybės institucijos iniciatyva perduodama savivaldybei arba viešajam geriamojo vandens tiekėjui vadovaujantis Geriamojo vandens tiekimo ir nuotekų tvarkymo infrastruktūros objektų išpirkimo tvarkos aprašu, patvirtintu Lietuvos Respublikos Vyriausybės. Šio įstatymo 10 straipsnio 9 punktas nustato, kad savivaldybių tarybos organizuoja geriamojo vandens tiekimo infrastruktūros objektų, būtinų viešajam geriamojo vandens tiekimui ir nuotekų tvarkymui, perdavimą ar naudojimą.

Geriamojo vandens tiekimo ir nuotekų tvarkymo infrastruktūros objektų išpirkimo tvarkos aprašo (toliau – aprašo) 8 punkte numatyta, kad infrastruktūros objektas išperkamas, jei atitinka aprašo 7 punkte nustatytus (abu) reikalingumo kriterijus ir bent vieną aprašo 6 punkte nurodytą tinkamumo kriterijų. Aprašo 14 punkte nustatyta, kad viešasis geriamojo vandens tiekėjas, parengęs išvadą ir nusprendęs, kad infrastruktūros objektas yra reikalingas ir tinkamas viešajam geriamojo vandens tiekimui, pateikia savivaldybei išvadą prašydamas inicijuoti objekto išpirkimą iš infrastruktūros objekto savininko. UAB „Skuodo vandenys“ 2020 m. sausio 10 d. raštu Nr. VR1-16 „Dėl Šauklių vandenvietės infrastruktūros objekto išpirkimo“ patvirtino, kad gręžiniai, esantys Skuodo r. Mosėdžio sen. Šauklių k. Mosėdžio g. 81B, atitinka aprašo 6.1 papunktyje numatytą tinkamumo kriterijų, t. y. gręžiniai yra įregistruoti Lietuvos Respublikos nekilnojamojo turto registre, ir 7 punkte nustatytus 2 reikalingumo kriterijus: 1) kriterijus – infrastruktūros objektas yra savivaldybės viešojoje geriamojo vandens tiekimo teritorijoje; 2) kriterijus – Šauklių kaimo gyventojams sumažės geriamojo vandens kaina nuo 1,5 Eur iki 0,87 Eur už kubinį metrą.

Pagal nepriklausomo turto vertintojo 2019 m. valstybės įmonės Registrų centro Nekilnojamojo turto vertinimo ataskaitą gręžtinio vandens šulinių rinkos vertė 15 700 Eur (gręžinio Nr. 2780, unikalus Nr. 4400-3073-3083, rinkos vertė 9 200 Eur, gręžinio Nr. (2217)8490, unikalus Nr. 4400-3073-3129, rinkos vertė 6 500 Eur). Albertas Lepa du vandens gręžinius Savivaldybei parduoda už 9 000 Eur.

Pagal UAB „Skuodo vandenys“ 2020 m. sausio 10 d. raštu Nr. VR1-16 „Dėl Šauklių vandenvietės infrastruktūros objekto išpirkimo“ pateiktą informaciją, gręžiant naują gręžinį į seklesnį žemės sluoksnį rizikuojama negauti pakankamo kiekio vandens Šauklių kaimo gyventojams aprūpinti.

2. Sprendimo projektas suderintas, specialistų vertinimai ir išvados. Ekonominiai skaičiavimai: Savivaldybė įsigis nekilnojamojo turto, kuris reikalingas įgyvendinant savarankiškąją savivaldybės funkciją – vandens tiekimo ir nuotekų tvarkymo organizavimą.

|  |  |  |  |  |
| --- | --- | --- | --- | --- |
| Eil. Nr. | Darbuotojo pareigos | Vardas, pavardė | Data | Pastabos |
| 1. | Teisės, personalo ir dokumentų valdymo skyriaus vedėja | Lijana Beinoraitė | 2020-01-20 |  |
| 2. | Vietinio ūkio ir investicijų skyriaus  vedėjas | Vygintas Pitrėnas | 2020-01-20 |  |
| 3. | Teisės, personalo ir dokumentų valdymo skyriaus  vyriausioji specialistė | Reda Lenkytė-Maniukė | 2020-01-20 |  |
| Į posėdį kviesti:  1. UAB „Skuodo vandenys“ direktorių Hubertą Valbasą. | | Priimtą sprendimą išsiųsti:  1. Vyriausybės atstovo Klaipėdos apskrityje tarnybai el. paštu.  1. Vietinio ūkio ir investicijų skyriui, 2 vnt.  2. Buhalterinės apskaitos skyriui. | | |

Projekto autorė

|  |  |
| --- | --- |
| Vietinio ūkio ir investicijų skyriaus  vyresnioji specialistė | Ramutė Perminienė |

SUDERINTA  
Administracijos direktorius

Žydrūnas Ramanavičius

2020-01-20