PATVIRTINTA

Skuodo rajono savivaldybės tarybos

2020 m. sausio 20 d. sprendimu Nr. T10-20/T9-

**SKUODO RAJONO SAVIVALDYBĖS TARYBOS KONTROLĖS KOMITETO VEIKLOS 2019 METŲ ATASKAITA**

Kontrolės komitetas, vadovaudamasis Lietuvos Respublikos vietos savivaldos įstatymo 14 straipsnio 4 dalies 8 punktu, teikia veiklos 2019 metų ataskaitą.

Per ataskaitinius metus keitėsi Kontrolės komiteto sudėtis. Iki 2019 m. Savivaldybės tarybos rinkimų Kontrolės komitete dirbo 5 Tarybos nariai: Stasys Vainoras (komiteto pirmininkas), Vytautas Būtė (pirmininko pavaduotojas), nariai: Bronislovas Anužis, Daiva Budrienė, Edvardas Karečka.

Po įvykusių Savivaldybės tarybos rinkimų, Savivaldybės tarybos 2019 m. gegužės 30 d. sprendimu Nr. T9-66 buvo sudarytas šios sudėties Kontrolės komitetas: Stasys Vainoras (komiteto pirmininkas), Daiva Budrienė (pirmininko pavaduotoja), nariai: Linas Mitkus, Juozas Vyšniauskas.

Kontrolės komitetas 2019 metais dirbo pagal Savivaldybės tarybos 2019 m. vasario 28 d. sprendimu[[1]](#footnote-1) patvirtintą veiklos programą. Per ataskaitinį laikotarpį įvyko keturi Kontrolės komiteto posėdžiai, kurių metu buvo svarstomi veiklos programoje numatyti klausimai: Kontrolės ir audito tarnybos 2019 metų veiklos plano vykdymo svarstymas, atliktų auditų rezultatų, pateiktų rekomendacijų įgyvendinimo aptarimas, Kontrolės ir audito tarnybos ateinančių metų veiklos planui vykdyti reikalingų asignavimų įvertinimas, susipažinimas su Savivaldybės administracijos centralizuotos vidaus audito tarnybos atliktais auditais, Kontrolės ir audito tarnybos veiklos 2020 metų plano bei veiklos 2018 metų ataskaitos svarstymas ir kt.

Kontrolės komitetas 2019 metų posėdžiuose svarstė aktualius klausimus. Kiekviename komiteto posėdyje buvo svarstomi Kontrolės ir audito tarnybos atliktų auditų rezultatai. Pagrindinės atliktų auditų temos: Savivaldybės konsoliduotųjų ataskaitų rinkinio teisingumo vertinimas, savivaldybės biudžeto lėšų ir turto naudojimo teisėtumo vertinimas, darbo kodekso nuostatų vertinimas, darbo apmokėjimo sistemos sukūrimas biudžetinėse įstaigose, nekilnojamojo turto valdymo vertinimas ir kt. Taip pat buvo nagrinėjamos pagrindinės Savivaldybės administracijos bei kitų įstaigų veiklos problemos, subjektams pateiktų rekomendacijų įgyvendinimo procesas, aptariama Centralizuotos vidaus audito tarnybos 2019 m. veikla bei ateinančių metų planuojami auditai ir patikrinimai.

Nuolat buvo atliekama Kontrolės ir audito tarnybos 2019 m. plano vykdymo kontrolė. Buvo stebima, ar veikla vykdoma pagal patvirtintą veiklos planą. Nustatyta, kad per ataskaitinį laikotarpį Kontrolės ir audito tarnyba atliko visus veiklos plane numatytus auditus ir patikrinimus, vykdė kitas numatytas veiklas.

Taip pat buvo apsvarstytas Kontrolės ir audito tarnybos veiklos 2020 metų plano projektas. Išklausius, kokiuose subjektuose ir kokiose srityse yra numatomi auditai ir patikrinimai, planui buvo pritarta.

Kontrolės komiteto pirmininkas Stasys Vainoras

Sima Jablonskienė, tel. (8 440) 73 932, el. p. sima.jablonskiene@skuodas.lt

1. Skuodo rajono savivaldybės tarybos 2019 m. vasario 28 d. sprendimas Nr. T9-16 „Dėl Skuodo rajono savivaldybės tarybos Kontrolės komiteto veiklos 2019 metų programos patvirtinimo“ (pakeitimas: 2019 m. rugpjūčio 29 d. sprendimas Nr. T9-142). [↑](#footnote-ref-1)