Skuodo rajono savivaldybės

2020–2022 metų strateginio veiklos plano

3 priedas

**Kultūros ir turizmo, sporto, jaunimo ir bendruomenių veiklos aktyvinimo PROGRAMOS APRAŠYMAS**

1 b forma

|  |  |
| --- | --- |
| **Biudžetiniai metai** | **2020 metai** |
| **Asignavimų valdytojas (-ai), kodas** | Skuodo rajono savivaldybės administracija, 188751834  Skuodo rajono savivaldybės R. Granausko viešoji biblioteka, 188205155  Skuodo rajono kultūros centras, 174591063  Skuodo muziejus, 190898695  Aleksandrijos seniūnija, 288666370  Barstyčių seniūnija, 188666412  Ylakių seniūnija, 188687545  Lenkimų seniūnija, 188687164  Mosėdžio seniūnija, 188666565  Notėnų seniūnija, 188687698  Skuodo seniūnija, 188666227  Skuodo miesto seniūnija, 188666184  Šačių seniūnija, 288687350  Skuodo atviras jaunimo centras, 30409157 |
| **Vykdytojas (-ai), kodas** | Švietimo, kultūros ir sporto skyrius, 5  Skuodo rajono savivaldybės R. Granausko viešoji biblioteka, 25  Skuodo rajono kultūros centras, 65  Skuodo muziejus, 26  Aleksandrijos seniūnija, 33  Barstyčių seniūnija, 34  Ylakių seniūnija, 35  Lenkimų seniūnija, 36  Mosėdžio seniūnija, 37  Notėnų seniūnija, 38  Skuodo seniūnija, 39  Skuodo miesto seniūnija, 40  Šačių seniūnija, 41  Skuodo rajono savivaldybės administracija, 1  Vietinio ūkio ir investicijų skyrius, 9  Skuodo atviras jaunimo centras, 66 |

|  |  |  |  |
| --- | --- | --- | --- |
| **Programos pavadinimas** | **Kultūros ir turizmo, sporto, jaunimo ir bendruomenių veiklos aktyvinimo programa** | * + - 1. **Kodas** | **3** |

|  |  |  |  |  |
| --- | --- | --- | --- | --- |
| **Programos parengimo argumentai** | Programa parengta įgyvendinant Skuodo rajono savivaldybės 2014–2020 metų strateginio plėtros plano ilgalaikį prioritetą „Veiklios visuomenės ugdymo, sveikatos ir socialinio vystymo prioritetas“. Programos parengimo pagrindas – Lietuvos Respublikos vietos savivaldos įstatyme apibrėžtos savivaldybių savarankiškosios funkcijos:   * gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra); * nekilnojamųjų kultūros vertybių tvarkymas ir apsauga, * kūno kultūros ir sporto plėtojimas, gyventojų poilsio organizavimas, * sąlygų verslo ir turizmo plėtrai sudarymas ir šios veiklos skatinimas.   Šia programa skatinama saugoti materialųjį ir dvasinį paveldą, užtikrinti mėgėjiško ir profesionalaus meno kūrimą, sklaidą įtraukiant ir suburiant kuo didesnį Skuodo rajono žmonių ratą.  Programa siekiama užtikrinti kokybiškų turizmo paslaugų kūrimą ir plėtrą, turizmo objektų vystymą Skuodo rajone, tokiu būdu siekiama pritraukti šalies ir užsienio lankytojus į savivaldybės teritoriją.  Programa taip pat rengiama vadovaujantis Lietuvos Respublikos kūno kultūros įstatyme numatytomis savivaldybės kompetencijomis – skatinti ir remti savivaldybės teritorijoje veikiančių nevyriausybinių sporto organizacijų veiklą, remti rajono sportininkų dalyvavimą įvairiuose renginiuose. Įgyvendinama pagrindinė sporto ir kūno kultūros misija – ugdyti sveiką ir fiziškai aktyvią visuomenę kuo daugiau gyventojų įtraukiant į organizuotas ir savarankiškas sporto pratybas, skatinant jų visapusišką tobulėjimą.  Vadovaujantis Lietuvos Respublikos jaunimo politikos pagrindų įstatymu, savivaldybė yra viena iš jaunimo politiką formuojančių ir įgyvendinančių institucijų. Jaunimo politika – kryptinga veikla, kuria sprendžiamos jaunimo problemos ir siekiama sudaryti palankias sąlygas formuotis jauno žmogaus asmenybei bei jo integravimuisi į visuomenės gyvenimą, taip pat veikla, kuria siekiama visuomenės ir atskirų jos grupių supratimo bei tolerancijos jauniems žmonėms. Šia programa siekiama įgyvendinti savivaldai priskiriamas funkcijas jaunimo skatinimo srityje.  Vadovaujantis Lietuvos pažangos strategija „Lietuva 2030“, bendruomenių veikla, solidarumas ir įsitraukimas sprendžiant visuomenines problemas yra vienas iš esminių darbų. Svarbu kurti atsakingą visuomenę, kurioje aktyvūs piliečiai būtų įtraukiami į valdymo procesus. Šia programa siekiama kurti, stiprinti bendruomeniškumą Skuodo rajone bei bendruomenių įsitraukimą į Savivaldybės veiklą.   |  | | --- | | **2020 m. programos prioritetas**  Nevyriausybinio sektoriaus stiprinimas | | | |
| **Ilgalaikis prioritetas**  **(pagal SPP)** | **Patraukli ir saugi gyvenamoji aplinka** | * + - * 1. **Kodas** | **2** |
| **Strateginis tikslas** | **Gerinti gyvenimo kokybę, skatinant gyventojų aktyvumą, palaikant švarią ir saugią gyvenamąją aplinką** | * + - 1. **Kodas** | **03** |

|  |  |  |  |
| --- | --- | --- | --- |
| **Programos tikslas** | **Skatinti kultūrinę veiklą ir jos sklaidą Skuodo rajone** | **Kodas** | **01** |
| **Tikslo aprašymas**  **Programos tikslui įgyvendinti iškelti 2 (du) uždaviniai.**  **01 uždavinys. Skatinti ir remti profesionalaus ir mėgėjų meno sklaidą, didinti kultūros prieinamumą.**  Uždavinys įgyvendinamas šiomis priemonėmis:  ***Skuodo rajono savivaldybės R. Granausko viešosios bibliotekos veiklos organizavimo užtikrinimas***  ***Skuodo rajono kultūros centro veiklos užtikrinimas***  ***Rajono įvaizdžio kūrimas ir palaikymas***  ***Skuodo muziejaus veiklos užtikrinimas***  ***Skuodo miesto ir rajono šventinių renginių organizavimas***  ***Simono Daukanto premijos įteikimo finansavimas***  ***Seniūnijų patalpose esančių bibliotekų išlaikymas.***  Priemonėmis siekiama užtikrinti kultūros įstaigų – Skuodo muziejaus, Skuodo rajono savivaldybės R. Granausko viešosios bibliotekos, Skuodo rajono kultūros centro – veiklą.  Skuodo rajono savivaldybės R. Granausko viešosios bibliotekos tikslas – organizuoti kokybišką ir profesionalų rajono gyventojų bibliotekinį, informacinį ir kultūrinį aptarnavimą. Skuodo rajono savivaldybės R. Granausko viešoji biblioteka aptarnauja daugiau kaip penkis tūkstančius skaitytojų, per metus surengia daugiau kaip 600 įvairių renginių. Bibliotekos veikla finansuojama savivaldybės biudžeto, įvairių projektų lėšomis. Planuojama, kad 2022 m. biblioteka įsikurs naujame pastate, kurio statyba finansuojama valstybės investicijų programos lėšomis. Atsižvelgiant į mažėjantį gyventojų, išduodamų leidinių, renginių lankytojų skaičių.  Biblioteka organizuoja renginius tabako ir alkoholio prevencijos temomis – prevencinių filmų peržiūros vakarai, diskusijų popietės.  Skuodo muziejaus tikslas yra sukaupti būdingiausius ir vertingiausius Skuodo krašto istorijos raidą liudijančius eksponatus ir istorinę-etnografinę-kraštotyrinę medžiagą, reprezentuojančią kuršių ir vakarinių žemaičių kultūrą. Muziejuje saugoma apie 17 000 eksponatų, kasmet surengiama daugiau nei 10 parodų, apie 30 edukacinių užsiėmimų. Per metus muziejuje apsilanko apie 2 000 lankytojų. Pagrindinė problema – rinkinių fondų nepritaikytos patalpos, per mažos ekspozicijų salės, ribotos eksponatų konservavimo ir restauravimo galimybės, darbuotojų trūkumas. 2019 m. rekonstruotas Skuodo muziejaus pastatas.  Skuodo rajono kultūros centro prioritetai – etninės kultūros tradicijų saugojimas ir perdavimas ateinančioms kartoms, stiprių, kokybiškai veikiančių meno mėgėjų kolektyvų išlaikymas ir skatinimas, pramogų turiningumo ieškojimas, klasikinių žanrų profesionalaus meno propagavimas ir sklaida kuo platesniems visuomenės sluoksniams. Kultūros centras kasmet surengia apie 500 tautinės kultūros puoselėjimo renginių, valstybinių, kalendorinių švenčių, pramoginių renginių. Įstaigos veikla finansuojama savivaldybės biudžeto lėšomis, įvairių projektų lėšomis.  Skuodo rajono savivaldybės biudžeto lėšomis taip pat remiami Skuodo rajono ir miesto šventiniai renginiai (Skuodo miesto šventė, „Skouda boužės juomarks“, Senųjų amatų ir karybos festivalis Apuolėje, Savivaldos dienos paminėjimas, Kalėdinės eglutės įžiebimas.  Rudens gėrybių mugė „Skouda boužės juomarks“ yra tapusi tradicine. Mugę organizuoja seniūnijos, joms skiriamas finansavimas iš savivaldybės biudžeto.  Atskira priemone yra įrašytas S. Daukanto premijos įteikimas. Ši premija skiriama ir įteikiama kas dvejus metus. 2020 m. ši premija nebus teikiama.  7 seniūnijų patalpose yra įsikūrę viešosios bibliotekos filialai ar padaliniai, jų išlaikymo išlaidų apmokėjimui (šildymui, elektrai, komunalinėms paslaugoms) yra skiriamos lėšos seniūnijoms.  2020–2022 m. pertvarkos šiose įstaigose neplanuojamos.  **02 uždavinys. Atnaujinti ir tvarkyti kultūros įstaigų infrastruktūrą, kultūros paveldo objektus.**  Uždavinys įgyvendinamas šiomis priemonėmis:  ***Kultūros paveldo objektų tvarkymas***  ***Skuodo rajono savivaldybės viešosios bibliotekos naujo pastato Skuode, Dariaus ir Girėno g. 25B, statyba***  Viena iš savivaldybės savarankiškųjų funkcijų yra kultūros paveldo objektų tvarkymas. 2020–2022 m. planuojama tvarkyti savivaldybės teritorijoje esančius kultūros paveldo objektus (sąrašas pridedamas).  Valstybės investicijų programos ir savivaldybės biudžeto lėšomis yra statomas savivaldybės viešosios bibliotekos pastatas. Statybą planuojama baigti 2022 m. | | | |
| **Programos tikslas** | **Didinti turizmo paslaugų prieinamumą ir kokybę** | **Kodas** | **02** |
| **Tikslo aprašymas**  **Programos tikslui įgyvendinti iškeltas uždavinys.**  **01 uždavinys. Užtikrinti turizmo paslaugų plėtrą.**  Uždavinys įgyvendinamas šiomis priemonėmis:  ***Turizmo skatinimo priemonių įgyvendinimas***  ***Respublikinio V. Into akmenų muziejaus rėmimas***  ***Rajono viešųjų erdvių pritaikymas turizmui***  ***Projekto „Inovatyvios keturių T koncepcijos (turizmas, mokymai, tradicijos, technologijos) kūrimas ir skatinimas gamtos ir kultūros paveldo objektuose Vakarų Lietuvoje ir Pietų Kuržemėje (4 T)“ įgyvendinimas***  ***Projekto „Tarpsieninio bendradarbiavimo stiprinimas, kuriant tvarią ilgalaikę plėtrą tarp Klaipėdos ir Kuržemės regionų“ įgyvendinimas***  Priemonėmis siekiama didinti turistinių objektų Skuodo rajone patrauklumą.  Respublikinis V. Into akmenų muziejus yra didžiausias turistų traukos objektas, todėl savivaldybės biudžeto lėšomis yra prisidedama prie šio muziejaus išlaikymo ir plėtojimo. | | | |
| Labai sunku vertinti, kokią viešąją naudą duos šių priemonių įgyvendinimas, nes nėra sukurta sistema, kuri leistų įvertinti turistų srautus – tik Respublikinio V. Into akmenų muziejaus lankymas yra mokamas. Skuodo informacijos centras, vykdantis turizmo informacijos funkcijas, kartu su Respublikinio V. Into akmenų muziejaus administracija 2020 m. įsipareigojo parengti rekomendacijas dėl turistų ir lankytojų apskaitos sistemos diegimo. Prioritetas teikiamas bendradarbiavimo su Klaipėdos regiono įstaigomis, organizacijomis iniciatyvoms.  Rajono viešųjų erdvių pritaikymas turizmui. Pagal Interreg V-A Latvia – Lithuania 2014–2020 programą planuojama teikti 2 projektų paraiškas. Projektas „Ilgų distancijų žygių pėsčiomis trasų pritaikymas turistų poreikiams“ bus rengiamas kartu su kitomis Klaipėdos regiono savivaldybėmis bei Liepojos savivaldybe. Projekto lėšomis bus paženklintia E11 kelio trasa, einanti per Skuodo rajoną ir susijungianti su E9 keliu, Šv. Jokūbo keliu.  Yra parengta ir pateikta vertinimui projekto „Inovatyvios keturių T koncepcijos (turizmas, mokymai, tradicijos, technologijos) kūrimas ir skatinimas gamtos ir kultūros paveldo objektuose Vakarų Lietuvoje ir Pietų Kuržemėje (4 T)“ paraiška.  Projekto lėšomis bus tvarkoma viešoji erdvė prie Skuodo muziejaus.  *Projekto „Tarpsieninio bendradarbiavimo stiprinimas, kuriant tvarią ilgalaikę plėtrą tarp Klaipėdos ir Kuržemės regionų“ įgyvendinimas.* | | | |
| **Programos tikslas** | **Skatinti sportinę veiklą ir jos prieinamumą Skuodo rajone** | **Kodas** | **03** |
| **Tikslo aprašymas**  **Programos tikslui įgyvendinti iškeltas uždavinys.**  **01 uždavinys. Skatinti ir remti profesionalaus ir mėgėjų sporto sklaidą.**  Uždavinys įgyvendinamas šiomis priemonėmis:  ***Sporto veiklos seniūnijose organizavimas***  ***Motobolo kaip unikalios sporto veiklos populiarinimas ir palaikymas***  ***Skuodo Pranciškaus Žadeikio gimnazijos stadiono-sporto aikštyno rekonstravimas***  Kūno kultūros ir sporto centras teikia pagalbą seniūnijoms organizuojant įvairius sporto renginius, fizinio aktyvumo renginius.  Motobolas yra unikali sporto šaka, Lietuvoje išlikusi tik Skuodo ir Kretingos rajonuose. Šios sporto šakos populiarinimas prisideda prie rajono žinomumo sklaidos.  Yra rengiama projekto, kurio metu bus rekonstruojamas Skuodo Pranciškaus Žadeikio gimnazijos stadionas. Stadionas yra nebetinkamas naudoti, nebeatitinka higienos reikalavimų. Stadionas bus naudojamas ne tik gimnazijos, bet ir visos miesto bendruomenės reikmėms. Planuojama, kad projektas bus finansuojamas sporto rėmimo fondo lėšomis. | | | |
| **Programos tikslas** | **Skatinti jaunimo iniciatyvas ir aktyvią visuomeninę veiklą** | **Kodas** | **04** |
| **Tikslo aprašymas**  **Programos tikslui įgyvendinti iškeltas uždavinys.**  **01 uždavinys. Kurti palankias sąlygas jaunimo ir jaunimo organizacijų veiklai, jaunimo politikos pagrindų įstatymo įgyvendinimui**  Uždavinys įgyvendinamas šiomis priemonėmis:  ***Skuodo atviro jaunimo centro veiklos ir mobiliojo darbo su jaunimu užtikrinimas***  ***Jaunimo savanoriškos veiklos skatinimas***  ***Jaunimo ir jaunų šeimų motyvavimo programa***  ***Šeimos stiprinimo programos priemonių įgyvendinimas***  Įgyvendinant Lietuvos Respublikos jaunimo politiką, buvo sukurtas šis programos tikslas. Siekiama sudaryti sąlygas ir skatinti jaunimą ir jaunimo organizacijas aktyviau įsitraukti į visuomeninį gyvenimą, spręsti jaunimo ir viso rajono gyventojų problemas.  Prieš keletą metų aktyviai veikė jaunimo mobilus centras, kuris buvo įkurtas ES struktūrinių fondų lėšomis, o dabartiniu metu yra finansuojamas savivaldybės biudžeto lėšomis. Šio centro pagrindinis tikslas – sukurti sąlygas ir aplinką neaktyviam rajono jaunimui realizuoti ir išreikšti save. 2015 m. II pusmetį jaunimo mobilus centras reorganizuotas į biudžetinę įstaigą Skuodo atvirą jaunimo centrą, tačiau šis centras vykdo ir mobiliojo darbo su jaunimu funkcijas.  Vienas iš 2020 m. horizontaliųjų prioritetų yra jaunimo ir jaunų šeimų aktyvinimas, todėl yra parengta ir įgyvendinama Jaunų šeimų aktyvinimo programa bei Šeimų stiprinimo priemonių įgyvendinimo programa. Skuodo rajone aktuali problema yra kvalifikuotų specialistų įdarbinimas, todėl jaunimo ir jaunų šeimų motyvavimo programoje yra numatytos kvalifikuotų specialistų skatinimo įsidarbinti Skuodo rajone priemonės. Šeimų stiprinimo priemonių plane yra numatytos lėšos naujagimių kraiteliams, kurie dovanojami jaunoms šeimoms, įsigyti.  LR šeimos stiprinimo įstatymo 14 straipsnyje yra reglamentuota savivaldybės prievolė strateginiame veiklos plane numatyti šeimos stiprinimo programas ir priemones. | | | |
| **Programos tikslas** | **Skatinti bendruomenių ir nevyriausybinių organizacijų veiklą** | **Kodas** | **05** |
| **Tikslo aprašymas**  **Programos tikslui įgyvendinti iškeltas uždavinys.**  **01 uždavinys. Kurti palankias sąlygas nevyriausybinių organizacijų veiklai**  Uždavinys įgyvendinamas šiomis priemonėmis:    ***Kultūros plėtros ir bendruomenių aktyvinimo veiklos dalinis finansavimas***  ***Religinių bendruomenių iniciatyvų dalinis finansavimas.***  Skatinti gyventojų bendruomeniškumą yra vienas iš valstybinių prioritetų, nes vietos gyventojai geriausiai žino savo teritorijos problemas ir būdus, kaip jas spręsti. Žemės ūkio ministerija yra patvirtinusi Skuodo vietos veiklos grupės 2016–2023 metų vietos plėtros strategiją. Strategijos įgyvendinimui yra skirta 1 667,3 tūkst. Eur. Strategijos lėšomis bus remiamos socialinio verslo kūrimo iniciatyvos, bendruomenių ir kitų pelno nesiekiančių organizacijų verslo iniciatyvos, skatinamas smulkus verslo kūrimasis, finansuojamos investicijos į visų rūšių mažos apimties infrastruktūrą, remiamos kaimo tradicijų puoselėjimo ir mokomųjų bei švietėjiškų veiklų iniciatyvos.  2019 m. pradėta įgyvendinti Skuodo miesto vietos veiklos grupės vietos plėtros 2016–2022 m. strategija. Strategijos įgyvendinimui iš ES fondų ir LR valstybės biudžeto skirta 919,9 tūkst. Eur. Savivaldybės prisidės prie šios strategijos įgyvendinimo 7,5 proc. arba 35,3 tūkst. Eur. Šioje strategijoje išskirti du prioritetai: gyventojų verslumo skatinimui ir socialinės atskirties mažinimui. 88 proc. visų Strategijos lėšų planuojama skirti gyventojų verslumo ugdymui. Strategija pradėta įgyvendinti, pasirašytos finansavimo sutartys, kurių bendra vertė 89 506 Eur.  Kultūros plėtros ir bendruomenių aktyvinimo veiklos dalinio finansavimo lėšomis, vadovaujantis parengtu tvarkos aprašu, bus finansuojami vietos bendruomenių, nevyriausybinių organizacijų, biudžetinių įstaigų, jaunimo organizacijų, suaugusiųjų švietimo, moksleivių socializacijos ir pilietiškumo projektai. Projektų finansavimo nuostatai ir tvarkos aprašas tvirtinami Savivaldybės administracijos direktoriaus įsakymu.  Šios programos prioritetas yra nevyriausybinio sektoriaus organizacijų stiprinimas, todėl šios priemonės lėšomis bus finansuojamos veiklos, skirtos NVO stiprinimui. Lėšos viešųjų paslaugų pirkimui iš NVO.  Bendrasis finansavimas bus skiriamas projektams, kurie atitiks keliamus prioritetus: jaunimas ir jaunos šeimos, ekologinis švietimas, verslumo ugdymas ir turizmas. Taip pat projektams, skirtiems vietos tradicinių amatininkų sukurtų tautinio paveldo produktų realizavimui ir populiarinimui plėtoti, tradicinių amatų centrams bei kitoms tautinio paveldo produktų demonstravimo ir prekybos vietoms įsteigti.  Skuodo rajono savivaldybė biudžeto lėšomis remia religinių bendruomenių iniciatyvas – prisideda prie pastatų, kilnojamųjų kultūros vertybių remonto, projektų finansavimo. Lėšas, vadovaudamasi administracijos direktoriaus 2018-03-15 įsakymu Nr. A1-232 patvirtintu Tradicinių religinių bendruomenių iniciatyvų dalinio finansavimo programos tvarkos aprašu, atsižvelgiant į gautus prašymus, skirsto komisija, sudaryta Skuodo rajono savivaldybės administracijos direktoriaus 2018-03-07 įsakymu Nr. A1-213. | | | |

|  |  |  |  |
| --- | --- | --- | --- |
| **Programos tikslas** | **Panaudojant ES struktūrinių ir kitų fondų lėšas, gerinti kultūros, sporto ir nevyriausybinių organizacijų veiklos sąlygas** | **Kodas** | **06** |
| **Tikslo aprašymas**  **Programos tikslui įgyvendinti iškeltas uždavinys**  **01 uždavinys. Įgyvendinti ES ir kitų fondų remiamus projektus**  Uždavinio įgyvendinimui numatyta priemonė  ***ES struktūrinių fondų ir kitų finansavimo šaltinių projektų vykdymas.***  Įgyvendinant šią programą yra numatyta įgyvendinti projektus: „Skuodo rajono savivaldybės viešosios bibliotekos naujo pastato Skuode, Dariaus ir Girėno g. 25B / Turgaus g. 3, statyba“, „Inovatyvios keturių T koncepcijos (turizmas, mokymai, tradicijos, technologijos) kūrimas ir skatinimas gamtos ir kultūros paveldo objektuose Vakarų Lietuvoje ir Pietų Kuržemėje (4 T)“, „Tarpsieninio bendradarbiavimo stiprinimas, kuriant tvarią ilgalaikę plėtrą tarp Klaipėdos ir Kuržemės regionų“,*„*Skuodo Pranciškaus Žadeikio gimnazijos stadiono-sporto aikštyno rekonstravimas“.  Prie šių projektų įgyvendinimo savivaldybė prisideda nuosavomis arba skolintomis lėšomis. | | | |

|  |  |  |  |
| --- | --- | --- | --- |
| **Programos tikslas** | **Skatinti tarprajoninį ir tarpvalstybinį bendradarbiavimą socialinėje, ekonominėje, kultūrinėje, sportinėje ir turizmo srityse** | **Kodas** | **07** |
| **Tikslo aprašymas**  **Programos tikslui įgyvendinti iškeltas uždavinys**  **01 uždavinys. Kurti palankias sąlygas įmonių, organizacijų bendravimui ir keitimuisi patirtimi su kitų rajonų ir šalių organizacijomis**  Uždavinio įgyvendinimui numatyta priemonė  2020–2021 m. konkrečių priemonių šio tikslo įgyvendinimui nėra planuojama.  Programa įgyvendinama vadovaujantis LR lygių galimybių įstatymo bei LR vyrų ir moterų lygių galimybių įstatymo aktualiomis nuostatomis. Ankstesniais metais nenustatyta šių įstatymų pažeidimo atvejų.   |  | | --- | | **Horizontalieji prioritetai**  Šioje programoje įgyvendinami 2020–2022 metų horizontalieji prioritetai: jaunimo ir jaunų šeimų aktyvinimas ir skatinimas, verslumo skatinimas, turizmas ir aplinkosauga. 7 priede pateikta informacija, kaip atskiros Programos priemonės prisideda prie horizontaliųjų prioritetų įgyvendinimo. | | | | |

|  |
| --- |
| **Veiksmai, planuojami savivaldybės strateginiame plėtros plane, susiję su vykdoma programa**  Skuodo rajono savivaldybės 2020–2025 metų strateginiame plėtros plane planuojami šie veiksmai, susiję su Kultūros ir turizmo, sporto, jaunimo ir bendruomenių veiklos aktyvinimo programa.  Prioritetas. Patraukli ir saugi gyvenamoji aplinka rajono gyventojams.  2.1 tikslas. Kurti patrauklias gyvenimo sąlygas rajono gyventojams.  2.1.1 uždavinys užtikrinti kultūros paslaugų kokybė ir prieinamumą.  2.2 tikslas. Kurti patrauklias poilsio sąlygas rajono gyventojams ir svečiams.  2.2.2. uždavinys. Formuoti patrauklų savivaldybės įvaizdį.  3 prioritetas. Efektyvus Skuodo rajono valdymas.  3.2 tikslas. Stiprinti visuomenės įtraukimą į savivaldybės institucijų valdymo procesą.  3.2.1 uždavinys. Kurti sąlygas gyventojų įsitraukimui į savivaldybės institucijų valdymą.  3.2.2 uždavinys. Stiprinti bendruomenines organizacijas. |
| **Galimi programos vykdymo ir finansavimo šaltiniai**  Skuodo rajono savivaldybės biudžeto lėšos, valstybės biudžeto lėšos, ES struktūrinių fondų lėšos, Valstybės investicijų programos lėšos, LR sporto rėmimo fondo, skolintos lėšos, įstaigų pajamos už teikiamas paslaugas, kitos lėšos. |

|  |
| --- |
| **Susiję įstatymai ir kiti norminiai teisės aktai**  Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas, Lietuvos Respublikos biudžeto sandaros įstatymas, Lietuvos Respublikos etninės kultūros valstybinės globos pagrindų įstatymas, Lietuvos Respublikos muziejų įstatymas, Lietuvos Respublikos kilnojamųjų kultūros vertybių apsaugos įstatymas, Lietuvos Respublikos bibliotekų įstatymas, Lietuvos Respublikos kultūros centrų įstatymas, Lietuvos Respublikos viešųjų pirkimų įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Lietuvos Respublikos turizmo įstatymas, Skuodo rajono savivaldybės 2014–2020 metų strateginis plėtros planas, Lietuvos Respublikos kūno kultūros ir sporto įstatymas, Lietuvos Respublikos jaunimo politikos pagrindų įstatymas, kiti Lietuvos Respublikos ir Skuodo rajono savivaldybės teisės aktai. |

**KULTŪROS IR TURIZMO, SPORTO, JAUNIMO IR BENDRUOMENIŲ VEIKLOS AKTYVINIMO PROGRAMOS**

**VERTINIMO KRITERIJŲ SUVESTINĖ, 2020–2022 M.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijus | Vertinimo kriterijaus kodas | |  | 2020 m. | 2021 m. | 2022 m. |
| **Strateginis tikslas – Gerinti gyvenimo kokybę, skatinant gyventojų aktyvumą, palaikant švarią ir saugią gyvenamąją aplinką** | | | | | | | | | | | |
| 3 | 3 |  |  | Gyventojų, patenkintų kultūros paslaugų kokybe ir prieinamumu, dalis proc.[[1]](#footnote-1) | E-3-3 | |  | 70 | 71 | 72 |
| **Tikslas Nr. 01 – Skatinti kultūrinę veiklą ir jos sklaidą Skuodo rajone** | | | | | | | | | | | |
| 3 | 3 | 1 |  | Renginių, kurie skirti platesnei nei rajono auditorijai, dalis, proc.[[2]](#footnote-2) | R-3-1-1 | |  | 1 | 1,1 | 1,2 |
| 3 | 3 | 1 |  | Iniciatyvų, įgyvendintų bendradarbiaujant kultūros įstaigoms tarpusavyje, skaičius | P-3-1-1-1 | |  | 20 | 22 | 25 |
| **Tikslas Nr. 02 – Didinti turizmo paslaugų prieinamumą ir kokybę** | | | | | | | | | | | |
| 3 | 3 | 2 |  | Turistų ir lankytojų skaičiaus pokytis per metus, proc. | R-3-2-1 | |  | 1 | 1,5 | 1,5 |
| 3 | 3 | 2 |  | Sukurta turizmo rinkodaros programa | P-3-2-1-1 | |  | 0,7 | 0,3 | - |
| **Tikslas Nr. 03 – Skatinti sportinę veiklą ir jos prieinamumą Skuodo rajone** | | | | | | | | | | | |
| 3 | 3 | 3 |  | Sveikatingumą, fizinį aktyvumą skatinančių renginių dalyvių santykinė dalis nuo visų savivaldybės gyventojų[[3]](#footnote-3), proc. | R-3-3-1 | |  | 10 | 12 | 12 |
| **Tikslas Nr. 04 – Skatinti jaunimo iniciatyvas ir aktyvią visuomeninę veiklą** | | | | | | | | | | | |
| 3 | 3 | 4 |  | Jaunimui skirtų renginių skaičius | R-3-4-1-1 | |  | 20 | 23 | 25 |
| 3 | 3 | 4 |  | Įgyvendintų projektų skaičius, vnt. | R-3-4-1-2 | |  | 3 | 4 | 4 |
| **Tikslas Nr. 05 – Skatinti bendruomenių ir nevyriausybinių organizacijų veiklą** | | | | | | | | | | | |
| 3 | 3 | 5 |  | NVO teikiamų kultūrinių, turizmo paslaugų skaičius | P-3-5-1-1 | |  | 1 | 2 | 3 |
| 3 | 3 | 5 |  | NVO įgyvendintų projektų skaičius | P-3-5-1-2 | |  | 40 | 42 | 45 |
| **Tikslas Nr. 07 – Skatinti tarprajoninį ir tarpvalstybinį bendradarbiavimą socialinėje, ekonominėje, kultūrinėje, sportinėje ir turizmo srityse** | | | | | | | | | | | |
| 3 | 3 | 7 |  | Tarprajoninių ir tarpvalstybinių delegacijų mainų skaičius | | P-3-7-1-1 |  | 6 | 6 | 7 | |

Ona Malūkienė, tel. (8 440) 73 197

1. Atliekama gyventojų apklausa, proc. [↑](#footnote-ref-1)
2. Renginių, kurie skirti platesnei nei rajono auditorijai, skaičius dalinamas iš bendro renginių skaičiaus ir \*100. Tokių renginių planuojamas sąrašas ir trumpas aprašymas turės būti pateikti tvirtinant metinį planą. [↑](#footnote-ref-2)
3. Skaičiuojamas kaip santykis tarp sporto renginiuose dalyvaujančių ir visų savivaldybės gyventojų (savivaldybės gyventojų skaičius – 19 737) [↑](#footnote-ref-3)