Skuodo rajono savivaldybės

2020–2022 metų strateginio veiklos plano

6 priedas

**Infrastruktūros ir investicijų plėtros PROGRAMOS NR. 6 APRAŠYMAS**

|  |  |
| --- | --- |
| **Biudžetiniai metai** | **2020 metai** |
| **Asignavimų valdytojai, kodas** | Skuodo rajono savivaldybės administracija, 188751834  Aleksandrijos seniūnija, 288666370  Barstyčių seniūnija, 188666412  Ylakių seniūnija, 188687545  Lenkimų seniūnija, 188687164  Mosėdžio seniūnija, 188666565  Notėnų seniūnija, 188687698  Skuodo seniūnija, 188666227  Skuodo miesto seniūnija, 188666184  Šačių seniūnija, 288687350 |
| **Vykdytojas (-ai), kodas** | Skuodo rajono savivaldybės administracija, 1  Aleksandrijos seniūnija, 33  Barstyčių seniūnija, 34  Ylakių seniūnija, 35  Lenkimų seniūnija, 36  Mosėdžio seniūnija, 37  Notėnų seniūnija, 38  Skuodo seniūnija, 39  Skuodo miesto seniūnija, 40  Šačių seniūnija, 41 |

|  |  |  |  |
| --- | --- | --- | --- |
| **Programos pavadinimas** | **Infrastruktūros ir investicijų plėtros programa** | * + - 1. **Kodas** | **06** |

|  |  |  |  |  |
| --- | --- | --- | --- | --- |
| **Programos parengimo argumentai** | Programa parengta įgyvendinant Skuodo rajono savivaldybės 2014–2020 metų strateginio plėtros plano antrą prioritetą „Ekonomikos, verslo ir darnios kaimo plėtros prioritetas“.  Šia programa įgyvendinamos LR vietos savivaldos įstatymu apibrėžtos:   1. Savivaldybės savarankiškosios funkcijos:  * Savivaldybės vietinės reikšmės kelių ir gatvių priežiūra, taisymas, tiesimas ir saugaus elgesio organizavimas. * Keleivių vežimo vietiniais maršrutais organizavimas, lengvatinio keleivių vežimo kompensacijų skaičiavimas ir mokėjimas. * Šilumos ir geriamojo vandens tiekimo ir nuotekų tvarkymo organizavimas. * Komunalinių atliekų tvarkymo sistemų diegimas, antrinių žaliavų surinkimo ir perdirbimo organizavimas, sąvartynų įrengimas ir eksploatavimas.  |  | | --- | | **2020 m. programos prioritetas**  Projektų netinkamų finansuoti ir nenumatytų išlaidų mažinimas | | | |
| **Ilgalaikis prioritetas**  **(pagal SPP)** | * + - * 1. **Ekonomikos, verslo ir darnios kaimo plėtros prioritetas** | * + - * 1. **Kodas** | * + - * 1. **01** |
| **Strateginis tikslas** | Užtikrinti aukštą teikiamų viešųjų paslaugų kokybę ir prieinamumą.  Didinti rajono konkurencingumą kryptingai vystant infrastruktūrą ir sudarant palankias sąlygas verslui | * + - 1. **Kodas** | **01**  **02** |

|  |  |  |  |
| --- | --- | --- | --- |
| **Programos tikslas** | **Kurti patrauklią gyvenamąją aplinką Skuodo rajono gyventojams** | **Kodas** | **01** |
| **Tikslo aprašymas**  **Programos tikslui įgyvendinti iškelti 2 (du) uždaviniai.**  **01 uždavinys. Tvarkyti ir prižiūrėti viešąją infrastruktūrą Skuodo rajone.**  Uždaviniui įgyvendinti numatomos priemonės:  ***Gatvių apšvietimo užtikrinimas seniūnijose***  ***Komunalinio ūkio plėtra seniūnijose***  ***Biudžetinių įstaigų elektros ūkio techninės priežiūros vykdymas***  ***Kapinių (veikiančių ir neveikiančių) tvarkymo ir priežiūros užtikrinimas seniūnijose***  Skuodo rajono seniūnijos įgyvendina pirmąją, antrąją ir trečiąją priemones – užtikrina gatvių apšvietimą savo teritorijose, komunalinių paslaugų teikimą bei kapinių priežiūrą ir tvarkymą seniūnijose.  Pagrindinė gatvių apšvietimo problema – seni įrengimai, imlūs elektros energijai, lempos greitai perdega. Šios lempos pradedamos palaipsniui keisti LED lempomis.  Elektros priežiūros paslaugas vykdo UAB „Kugeta“.  Seniūnijos, atsižvelgdamos į gyventojų poreikius, planuoja esamų apšvietimo linijų pratęsimą ir naujų įrengimą.    **02 uždavinys. Teikti kokybiškas keleivių pervežimo paslaugas.**  Uždaviniui įgyvendinti numatomos priemonės:  ***Lengvatinio keleivių vežimo kompensavimas***  ***Nuostolių, susidariusių dėl būtinų keleivinio transporto paslaugų teikimo visuomenei, kompensavimas***  Lengvatos važiuojant vietinio susisiekimo transportu yra suteiktos neįgaliems asmenims, pensinio amžiaus asmenims, nemokamai vežami mokiniai. Savivaldybės lėšomis yra kompensuojamas skirtumas tarp visos bilieto kainos ir lengvatinės kainos. Savivaldybė nustato maršrutus, kuriais turi būti vežami keleiviai, nežiūrint, kad tie maršrutai yra nuostolingi, todėl savivaldybės biudžeto lėšomis yra kompensuojami susidarantys nuostoliai.    **03 uždavinys. Modernizuoti vandens tiekimo, nuotekų ir atliekų šalinimo veiklą, prižiūrėti vidaus vandenų kokybę.**  Uždavinys įgyvendinamas priemonėmis:  ***Dotacija UAB „Skuodo vandenys“ vandentiekio ir nuotekų tinklų infrastruktūros tvarkymas***  ***Vandentiekio ir nuotekų tinklų infrastruktūros tvarkymas***  Šia priemone siekiama mažinti fluoridų kiekį tiekiamame vandenyje. Planuojama vienoje vandenvietėje, kurioje yra didžiausias fluoridų kiekis ir daugiausia vartotojų, išgręžti naują vandens gręžinį, iš privataus tikėjo nupirkti Šauklių gyvenvietės vandentiekio bokštą ir trasas.  Skuodo rajono savivaldybė įgyvendina projektą „Privačių namų prijungimas prie geriamojo vandens tiekėjui ir nuotekų tvarkytojui nuosavybės teise priklausančios nuotekų surinkimo infrastruktūros Skuodo mieste“. Skuodo rajono savivaldybės biudžeto lėšomis bus prisidedama prie šio projekto įgyvendinimo. Projekto metu planuojama prie centralizuotų nuotekų tinklų prijunti 11 būstų. | | | |
| **Programos tikslas** | **Įgyvendinti Skuodo rajono investicinius plėtros, viešosios infrastruktūros modernizavimo ir atnaujinimo projektus** | **Kodas** | **02** |
| **Tikslo aprašymas**  **Programos tikslui įgyvendinti iškelti 5 (penki) uždaviniai.**  **01 uždavinys. Vykdyti kaimo ir probleminių teritorijų išvystymo, infrastruktūros modernizavimo projektus.**  Uždaviniui įgyvendinti numatomos priemonės:  ***Projekto „Mosėdžio miestelio bendruomeninės infrastruktūros atnaujinimas“ įgyvendinimas***  Projektas pradėtas įgyvendinti 2017 m. Baigti seniūnijos pastato rekonstravimo darbai. 2020 m. planuojama užbaigti viešųjų erdvių atnaujinimo darbus.  ***Daugiabučių gyvenamųjų namų atnaujinimo (modernizavimo) skatinimas ir energinio efektyvumo didinimas (SIC)***  Daugiabučių namų atnaujinimo (modernizavimo) programa, patvirtinta Skuodo rajono savivaldybės tarybos 2016 m. gruodžio 22 d. sprendimu Nr. T9-202. Daugiabučių namų atnaujinimo (modernizavimo) administravimas pavestas VšĮ Skuodo informacijos centrui. Lėšos skiriamos Centro darbuotojų darbo užmokesčiui. Už programos administravimą Centrui dar mokama iš Būsto energijos taupymo agentūros biudžeto.  ***Apleistų bešeimininkių pastatų tvarkymas ir griovimas***  Skuodo rajone bešeimininkius pastatus tvarko ir griauna seniūnijos.  ***Skuodo miesto šiaurinio kvartalo kompleksinis sutvarkymas***  Skuodo rajono savivaldybės kvartalo energinio efektyvumo didinimo programa patvirtinta Skuodo rajono savivaldybės tarybos 2018-04-26 sprendimu Nr. T9-77. Šiame kvartale yra 23 daugiabučiai namai, iš jų 7 jau yra renovuoti, 4 – renovuojami ir 5 namams yra parengti atnaujinimo (modernizavimo) techniniai projektai.  Šiauriniame kvartale planuojama tvarkyti daugiabučių namų kiemus, renovuoti apšvietimo linijas, atnaujinti šaligatvius, įrengti vaikų žaidimo aikšteles ir pan. Šie darbai finansuojami Skuodo miesto seniūnijos biudžeto lėšomis.  ***Rajonui svarbių ir perspektyvių teritorijų pritaikymas gyventojų poreikiams***  Siekiant pritaikyti teritorijas gyventojų poreikiams, rengiami techniniai ir investiciniai projektai.  ***Skuodo miesto Vytauto g. inžinerinės infrastruktūros, svarbios verslui, plėtra***  ***Verslui palankios infrastruktūros kūrimas Mosėdyje – kelių tvarkymas***  **02 uždavinys.** **Tvarkyti Skuodo rajono kelius ir gatves, vykdyti susisiekimo ir turizmo infrastruktūros projektus.**  Uždaviniui įgyvendinti numatomos priemonės:  ***Kelių priežiūros ir plėtros programos įgyvendinimas***  Kelių priežiūros ir plėtros programos įgyvendinimui lėšos skiriamos iš Susisiekimo ministerijos biudžeto lėšų. Lėšos skiriamos kelių tvarkymui ir priežiūrai, saugaus eismo programos įgyvendinimui. Rekonstruojamų ir tvarkomų kelių sąrašas tvirtinamas Skuodo rajono savivaldybės tarybos.  Seniūnijos tvarko vietinės reikšmės kelius iš Savivaldybės biudžeto skirtomis lėšomis. Kokius kelius tvarkyti, sprendžia pačios seniūnijos.  **Projekto „Skuodo miesto Dariaus ir Girėno gatvės rekonstravimas“ įgyvendinimas**  Skuodo rajono savivaldybės administracija, įgyvendindama priemones, užtikrina viešųjų erdvių sutvarkymą, atnaujinimą, prisideda skatinant turizmą.  **03 uždavinys.** **Įgyvendinti švietimo, kultūros, sveikatos ir socialines paslaugas teikiančių įstaigų pastatų ir aplinkos modernizavimo, renovacijos ir atnaujinimo projektus.**  Uždaviniui įgyvendinti numatomos priemonės:  ***Projekto „Vaizdo stebėjimo kamerų įrengimas Latvijos ir Lietuvos miestų saugumui užtikrinti“ įgyvendinimas***  Projektas baigiamas įgyvendinti.  ***Projekto „Infrastruktūros plėtra Šačių, Rukų ir Notėnų kaimuose“ įgyvendinimas***  ***Projekto „Pėsčiųjų ir dviračių takų įrengimas Skuode nuo Šatrijos g. iki sodų bendrijos „Statybininkas“ ir Skuodo miesto parke“ įgyvendinimas***  ***Atsinaujinančių energijos išteklių panaudojimas visuomeninės ir gyvenamosios paskirties pastatams***  Priemonėmis įgyvendinami ES struktūrinės paramos lėšomis remiami švietimo, sporto, sveikatos priežiūros prieinamumą didinantys projektai, savivaldybės biudžeto lėšomis užtikrinamas renovuotų, modernizuotų objektų priežiūra ir išlaikymas.  **05 uždavinys. Įgyvendinti ES ir kitų fondų remiamus projektus.**  Uždaviniui įgyvendinti numatomos priemonės:  ***ES struktūrinių fondų ir kitų finansavimo šaltinių projektų vykdymas***   |  | | --- | | **Horizontalieji prioritetai**  Šioje programoje įgyvendinami 2020–2022 metų horizontalieji prioritetai: jaunimo ir jaunų šeimų aktyvinimas ir skatinimas, verslumo skatinimas, turizmas ir aplinkosauga. 7 priede pateikta informacija, kaip atskiros Programos priemonės prisideda prie horizontaliųjų prioritetų įgyvendinimo. | | | | |
| Programa įgyvendinama vadovaujantis LR lygių galimybių įstatymo bei LR vyrų ir moterų lygių galimybių įstatymo aktualiomis nuostatomis. Ankstesniais metais nenustatyta šių įstatymų pažeidimo atvejų. | | | |

|  |
| --- |
| **Galimi programos vykdymo ir finansavimo šaltiniai**  Skuodo rajono savivaldybės biudžeto lėšos, valstybės biudžeto lėšos, Kelių priežiūros ir plėtros programos lėšos, Klimato kaitos fondo lėšos, ES struktūrinių fondų ir kitų fondų lėšos, skolintos ir kitos lėšos. |

|  |
| --- |
| **Veiksmai, numatyti savivaldybės strateginiame plėtros plane, susiję su vykdoma programa**  Skuodo rajono savivaldybės 2014–2020 metų strateginiame plėtros plane yra numatyti šie veiksmai, susiję su Infrastruktūros ir investicijų plėtros programa:  1 prioritetas. Darni ekonomikos plėtra ir konkurencingumo augimas.  1.1 tikslas. Kurti ir atnaujinti viešąją infrastruktūrą.  1.1.1 uždavinys. Rengti ir atnaujinti teritorijų planavimo dokumentus.  1.1.2 uždavinys. Plėsti ir atnaujinti inžinerinę infrastruktūrą.   * + 1. uždavinys. Efektyviai naudoti savivaldybės valdomą turtą.   2 tikslas. Skatinti naujų ir esamų įmonių ir ūkių plėtrą.  1.2.1 uždavinys. Kurti ir palaikyti smulkiajam ir vidutiniam verslui patrauklią aplinką.  1.2.2 uždavinys. Kurti žemės ūkio veiklai patrauklią aplinką.  1.3 tikslas. Skatinti darnų išteklių naudojimą ir aplinkosaugą.  1.3.1 uždavinys. Skatinti ir remti alternatyvių energijos šaltinių naudojimą versle ir buityje.  1.3.2 uždavinys. Įgyvendinti aplinkosaugos prevencines priemones.  2 prioritetas. Patraukli ir saugi gyvenamoji aplinka.  2.1 tikslas. Kurti patrauklias gyvenimo sąlygas rajono gyventojams.  2.1 uždavinys. Kurti ir pritaikyti gyventojų poreikiams viešąją infrastruktūrą  2.3 uždavinys. Didinti rajono rekreacinį patrauklumą  2.2 tikslas. Kurti patrauklias poilsio sąlygas rajono gyventojams ir svečiams |

|  |
| --- |
| **Susiję įstatymai ir kiti norminiai teisės aktai**  Skuodo rajono savivaldybės 2014–2020 metų strateginis plėtros planas, Lietuvos pažangos strategija „Lietuva 2030“, ilgalaikė ūkio plėtros strategija, Nacionalinė darnaus vystymosi strategija, Lietuvos Respublikos vietos savivaldos įstatymas, Lietuvos Respublikos biudžeto sandaros įstatymas, Lietuvos Respublikos viešojo administravimo įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Lietuvos Respublikos statybos įstatymas, Lietuvos Respublikos kelių įstatymas, Lietuvos Respublikos kelių priežiūros ir plėtros programos finansavimo įstatymas, Lietuvos Respublikos teritorijų planavimo įstatymas, Lietuvos Respublikos planuojamos ūkinės veiklos poveikio aplinkai vertinimo įstatymas, Lietuvos Respublikos ūkio ministro įsakymai, kiti Lietuvos Respublikos ir Savivaldybės teisės aktai. |

**INFRASTRUKTŪROS IR INVESTICIJŲ PLĖTROS PROGRAMOS VERTINIMO KRITERIJŲ SUVESTINĖ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijus | Vertinimo kriterijaus kodas |  | 2020 m. | 2021 m. | 2022 m. |
| **Strateginis tikslas – didinti rajono konkurencingumą kryptingai vystant infrastruktūrą ir sudarant palankias sąlygas verslui**  **Strateginis tikslas – užtikrinti aukštą teikiamų viešųjų paslaugų kokybę ir prieinamumą** | | | | | | | | | |
| 1,2 | 6 |  |  | Viešosios materialinės investicijos, tenkančios 1000 gyventojų, Eur | E-6-1 |  | 115 | 115 | 115 |
| 1,2 | 6 |  |  | Gyventojų, pritariančių vykdomoms investicijoms, dalis, proc. | E-6-2 |  | 70 | 72 | 74 |
| **Tikslas Nr. 01 – kurti patrauklią gyvenamąją aplinką Skuodo rajono gyventojams** | | | | | | | | | |
| 1,2 | 6 | 1 |  | Energiją taupančių šviestuvų santykinė dalis nuo visų veikiančių gatvės šviestuvų, proc. | R-6-1 |  | 10 | 12 | 15 |
| 1,2 | 6 | 1 |  | Sutvarkytų ir atnaujintų viešųjų erdvių skaičius | R-6-3 |  | 5 | 2 | 2 |
| **Tikslas Nr. 02 – įgyvendinti Skuodo rajono investicinius plėtros, viešosios infrastruktūros modernizavimo projektus** | | | | | | | | | |
| 1,2 | 6 | 2 |  | Išlaidų dalis, viršijanti finansavimo sutartyje suplanuotą biudžetą,[[1]](#footnote-1) proc. | R-3-2-1 |  | 20 | 17 | 15 |

1. Taikoma sutartims, pasirašytoms ne anksčiau kaip 2020 m.

   Ona Malūkienė, tel. (8 440) 73 197 [↑](#footnote-ref-1)