|  |  |
| --- | --- |
| **SKUODO RAJONO SAVIVALDYBĖS TARYBA** | |
|  | Teikti tarybai  Daiva Budrienė |
| **SPRENDIMAS**  **DĖL MAKSIMALIŲ ILGALAIKĖS IR TRUMPALAIKĖS SOCIALINĖS GLOBOS IŠLAIDŲ FINANSAVIMO DYDŽIŲ NUSTATYMO** | |
|  | |
| 2020 m. sausio 20 d. Nr. T10-4/T9- | |
| Skuodas | |

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 2 dalies 38 punktu ir 18 straipsnio 1 dalimi, Lietuvos Respublikos Vyriausybės 2006 m. spalio 10 d. nutarimu Nr. 978 „[Dėl Socialinių paslaugų finansavimo ir lėšų apskaičiavimo metodikos patvirtinimo](http://www.infolex.lt/ta/89608?ref=5&nr=1)“ patvirtintos Socialinių paslaugų finansavimo ir lėšų apskaičiavimo metodikos 8, 10 ir 32 punktais, Skuodo rajono savivaldybės taryba n u s p r e n d ž i a:

1. Nustatyti maksimalius ilgalaikės ir trumpalaikės socialinės globos išlaidų finansavimo iš savivaldybės biudžeto ir valstybės biudžeto specialios tikslinės dotacijos savivaldybės biudžetui lėšų dydžius Skuodo rajono gyventojams nuo 2020 m. vasario 1 d.:

1.1. senyvo amžiaus asmenų ir suaugusių asmenų su negalia ilgalaikės ir trumpalaikės socialinės globos – iki ~~770~~ 875 Eur;

1.2. suaugusių asmenų su sunkia negalia ilgalaikės ir trumpalaikės socialinės globos – iki ~~630~~ 900 Eur;

1.3. likusių be tėvų globos vaikų ilgalaikės ir trumpalaikės socialinės globos – iki ~~950~~ 1 095 Eur;

1.4. likusių be tėvų globos vaikų su negalia ilgalaikės ir trumpalaikės socialinės globos – iki ~~690~~ 730 Eur;

1.5. likusių be tėvų globos vaikų su sunkia negalia ilgalaikės ir trumpalaikės socialinės globos – iki ~~765~~ 830 Eur.

2. Pripažinti netekusiu galios Skuodo rajono savivaldybės tarybos 2019 m. sausio 31 d. sprendimą Nr. T9-1 „Dėl maksimalaus ilgalaikės ir trumpalaikės socialinės globos išlaidų finansavimo dydžio nustatymo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras | Petras Pušinskas |

Rasa Noreikienė, tel. (8 440) 73 985