SKUODO RAJONO SAVIVALDYBĖS TARYBA

Spausdinti \_\_\_\_\_ vnt.

Dauginti \_\_\_\_\_vnt.

Tarybos nariai balsavo:

Už \_\_\_\_\_\_\_\_\_\_\_\_\_ .

Prieš \_\_\_\_\_\_\_\_\_\_\_ .

Susilaikė \_\_\_\_\_\_\_\_ .

SPRENDIMO PROJEKTO AIŠKINAMASIS RAŠTAS

|  |  |
| --- | --- |
| 2020 m. sausio 20 d. | Nr. T10-5/T9- |

Skuodas

Sprendimo projekto pavadinimas **DĖL** **GLOBOS CENTRO VEIKLOS IR VAIKO BUDINČIO GLOBOTOJO VYKDOMOS PRIEŽIŪROS ORGANIZAVIMO IR KOKYBĖS PRIEŽIŪROS SKUODO RAJONO SAVIVALDYBĖJE TVARKOS APRAŠO PATVIRTINIMO**

Pranešėja Julijana Škimelienė

1. Rengiamo projekto rengimo tikslas, esama padėtis šiuo klausimu, galimos neigiamos pasekmės priėmus sprendimą ir kokių priemonių reikėtų imtis, kad jų būtų išvengta:

Skuodo rajono savivaldybės tarybos 2018 m. kovo 29 d. sprendimu Nr. T9-45 patvirtintas Globos centro veiklos ir vaiko budinčio globotojo vykdomos priežiūros organizavimo Skuodo rajono savivaldybėje tvarkos aprašas. Skuodo socialinių paslaugų šeimai centrui pavesta organizuoti budinčių globotojų veiklą.

Atsižvelgiant į Lietuvos Respublikos socialinės apsaugos ir darbo ministro 2018 m. sausio 19 d. įsakymo Nr. A1-28 „Dėl Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo patvirtinimo“ (Lietuvos Respublikos socialinės apsaugos ir darbo ministro 2019 m. gegužės 20 d. įsakymo Nr. A1-285 redakcija) pakeitimus parengtas naujas Globos centro veiklos ir vaiko budinčio globotojo vykdomos priežiūros organizavimo ir kokybės priežiūros Skuodo rajono savivaldybėje tvarkos aprašas, kuris teikiamas tvirtinti Tarybai.

2. Sprendimo projektas suderintas, specialistų vertinimai ir išvados. Ekonominiai skaičiavimai:

Siekiant skatinti vaikų globą (rūpybą) šeimoje, Globos centro veiklos ir vaiko budinčio globotojo vykdomos priežiūros organizavimo ir kokybės priežiūros Skuodo rajono savivaldybėje tvarkos apraše numatoma keisti budinčių globotojų veiklos finansavimą pagal Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos apraše (2019 m. gegužės 20 d. įsakymo Nr. A1-285 redakcija) pateiktas rekomendacijas.

Budinčiam globotojui numatoma mokėti 1 MMA atlygį vietoj 570 Eur per mėnesį. Atlygis budinčiam globotojui didinamas po 0,25 minimalios mėnesinės algos dydžio per mėnesį už kiekvieną faktiškai prižiūrimą vaiką (už kūdikį iki 1 metų amžiaus ar neįgalų vaiką arba už vaiko priežiūrą kriziniais atvejais – po 0,5 minimalios mėnesinės algos dydžio per mėnesį) tuo laikotarpiu, kai vaikas (-ai) yra perduotas (-i) prižiūrėti budinčiam globotojui.

Savivaldybė budinčiam globotojui per Globos centrą, taip pat globėjui, nesusijusiam giminystės ryšiais, globėjui giminaičiui tiesiogiai, vaiko laikinosios priežiūros ar globos paslaugų teikimo laikotarpiu kas mėnesį mokėtų 3 BSI dydžio pagalbos pinigus, taip pat 3 BSI dydžio vienkartinę išmoką kiekvieno vaiko apgyvendinimo vietai įkurti.

Pagalbos pinigai globėjams 2019 metais buvo mokami už 42 globojamus (rūpinamus) vaikus po 2 BSI, iš viso išmokėta 38 694 Eur. Manoma, kad globojamų vaikų skaičius ženkliai nesikeis. Lėšų poreikis didėtų 2020 metais mokant po 3 BSI ir dėl BSI padidėjimo (vietoj 38 Eur, 2020 metais – 39 Eur). Dar prisidėtų 3 BSI dydžio vienkartinė išmoka vaiko apgyvendinimo vietai įkurti.

Pagalbos pinigams ir vienkartinei išmokai vaiko apgyvendinimo vietai įkurti 2020 metais reikėtų iki 60 000 Eur.

|  |  |  |  |  |
| --- | --- | --- | --- | --- |
| Eil. Nr. | Darbuotojo pareigos | Vardas, pavardė | Data | Pastabos |
| 1. | Teisės, personalo ir dokumentų valdymo skyriaus vedėja | Lijana Beinoraitė | 2020-01-20 |  |
| 2. | Socialinės paramos skyriaus  vedėja | Rasa Noreikienė | 2020-01-20 |  |
| 3. | Buhalterinės apskaitos skyriaus vedėja | Kristina Simaitienė | 2020-01-20 |  |
| 4. | Teisės, personalo ir dokumentų valdymo skyriaus vyriausioji specialistė | Reda Lenkytė-Maniukė | 2020-01-20 |  |
| Į posėdį kviesti:  Skuodo socialinių paslaugų šeimai centro direktorę Rūtą Razmienę. | | Priimtą sprendimą išsiųsti:  1. Vyriausybės atstovo Klaipėdos apskrityje tarnybai el. paštu.  2. Socialinės paramos skyriui.  3. Skuodo socialinių paslaugų šeimai centrui.  4. Finansų skyriui. | | |

Projekto autorė

|  |  |
| --- | --- |
| Socialinės paramos skyriaus  vyriausioji specialistė (socialinių paslaugų) | Julijana Škimelienė |

SUDERINTA  
Administracijos direktorius

Žydrūnas Ramanavičius

2020-01-20