|  |  |
| --- | --- |
| **SKUODO RAJONO SAVIVALDYBĖS TARYBA** | |
|  | Teikti tarybai  Daiva Budrienė |
| **SPRENDIMAS**  **DĖL UGDYMO ĮSTAIGŲ PAREIGYBIŲ NORMATYVŲ PATVIRTINIMO** | |
|  | |
| 2020 m. sausio 20 d. Nr. T10-8/T9- | |
| Skuodas | |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ patvirtintu Mokymo lėšų apskaičiavimo, paskirstymo ir panaudojimo tvarkos aprašu, Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašo patvirtinimo“ patvirtintu Specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos tiekėjams tvarkos aprašu, Lietuvos Respublikos švietimo ir mokslo ministro 2016 m. lapkričio 2 d. įsakymu Nr. V-950 „Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo“ patvirtintu Socialinės pedagoginės pagalbos teikimo vaikui ir mokiniui tvarkos aprašu, Skuodo rajono savivaldybės taryba n u s p r e n d ž i a:

1.Patvirtinti:

1.1. Skuodo rajono savivaldybės pagrindinių mokyklų, progimnazijų ir gimnazijų pareigybių normatyvus (1 priedas).

1.2. Skuodo rajono savivaldybės mokyklų, vykdančių ikimokyklinį ir priešmokyklinį ugdymą, pareigybių normatyvus (2 priedas).

2. Įpareigoti ugdymo įstaigų vadovus patvirtinti įstaigos pareigybių sąrašą pagal šio sprendimo 1 punktu patvirtintus etatų normatyvus, neviršijant metams darbo užmokesčiui skirtų asignavimų.

3. Pripažinti netekusiu galios 2018 m. sausio 25 d. Skuodo rajono savivaldybės tarybos sprendimą Nr.T9-13 „Dėl švietimo įstaigų etatinių pareigybių normatyvų patvirtinimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras | Petras Pušinskas |

Birutė Gedrimienė, tel. (8 440) 73 931, el. p. birute.gedrimiene@skuodas.lt